CELEX: 32015D1055
Language: da
Date: 2015-06-30 00:00:00
Title: Kommissionens gennemførelsesafgørelse (EU) 2015/1055 af 30. juni 2015 om overensstemmelsen mellem visse mål i de nationale planer eller planerne for de funktionelle luftrumsblokke, der er forelagt af Schweiz i henhold til Europa-Parlamentets og Rådets forordning (EF) nr. 549/2004, og de EU-dækkende præstationsmål i den anden referenceperiode (meddelt under nummer C(2015) 4403) (EØS-relevant tekst)

2.7.2015   
            
            
               DA
            
            
               Den Europæiske Unions Tidende
            
            
               L 171/14
            
         KOMMISSIONENS GENNEMFØRELSESAFGØRELSE (EU) 2015/1055
   af 30. juni 2015
   om overensstemmelsen mellem visse mål i de nationale planer eller planerne for de funktionelle luftrumsblokke, der er forelagt af Schweiz i henhold til Europa-Parlamentets og Rådets forordning (EF) nr. 549/2004, og de EU-dækkende præstationsmål i den anden referenceperiode
   
      
         (meddelt under nummer C(2015) 4403)
      
   
   (Kun den franske, den italienske og den tyske udgave er autentiske)
   (EØS-relevant tekst)
   EUROPA-KOMMISSIONEN HAR —
   under henvisning til aftalen mellem Det Europæiske Fællesskab og Det Schweiziske Forbund om luftfart (aftalen) (1),
   under henvisning til Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (2), som indarbejdet i aftalen, særlig artikel 11, stk. 3, litra c), og
   ud fra følgende betragtninger:
   
               (1)
            
            
               I henhold til forordning (EF) nr. 549/2004 som indarbejdet i aftalen skal medlemsstaterne og Schweiz vedtage nationale planer eller planer for funktionelle luftrumsblokke (»FAB«), der indeholder bindende nationale mål eller mål for de funktionelle luftrumsblokke, hvormed der sikres overensstemmelse med de EU-dækkende præstationsmål. I samme forordning fastsættes det endvidere, at Kommissionen skal vurdere disse måls overensstemmelse på grundlag af de kriterier for vurdering, der nævnes i forordningens artikel 11, stk. 6, litra d), og at Kommissionen kan beslutte at afgive henstillinger, hvis den fastslår, at disse kriterier ikke er opfyldt. Gennemførelsesbestemmelserne herom er fastsat ved Kommissionens gennemførelsesforordning (EU) nr. 390/2013 (3).
            
         
               (2)
            
            
               EU-dækkende præstationsmål for de centrale præstationsområder flyvesikkerhed, miljø, kapacitet og omkostningseffektivitet i den anden referenceperiode (2015-2019) blev vedtaget ved Kommissionens gennemførelsesafgørelse 2014/132/EU (4).
            
         
               (3)
            
            
               Schweiz forelagde Kommissionen en præstationsplan på FAB-niveau, nærmere bestemt FAB Europe Central (»FABEC«), den 30. juni 2014. Kommissionens vurdering bygger på de oplysninger, der er fremlagt i præstationsplanen.
            
         
               (4)
            
            
               Præstationsvurderingsorganet, som har til opgave at bistå Kommissionen ved gennemførelsen af præstationsordningen i henhold til artikel 3 i gennemførelsesforordning (EU) nr. 390/2013, forelagde Kommissionen en indledende vurderingsrapport den 7. oktober 2014 og en ajourført udgave af samme rapport den 15. december 2014. Fra præstationsvurderingsorganet modtog Kommissionen endvidere rapporter, som bygger på de nationale tilsynsmyndigheders oplysninger om overvågningen af præstationsplanerne og -målene, og som er indgivet i overensstemmelse med artikel 18, stk. 4, i gennemførelsesforordning (EU) nr. 390/2013.
            
         
               (5)
            
            
               For det centrale præstationsområde flyvesikkerhed er overensstemmelsen mellem målene, som Schweiz har forelagt i FABEC-præstationsplanen, for flyvesikkerhedsforvaltningens effektivitet og anvendelsen af risikoanalyseværktøjsmetoden til klassificering af alvorlighedsgraden blevet vurderet i henhold til de principper, der er fastsat i punkt 2 i bilag IV til gennemførelsesforordning (EU) nr. 390/2013. Denne vurdering har godtgjort, at disse mål er i overensstemmelse med det relevante EU-dækkende præstationsmål.
            
         
               (6)
            
            
               For det centrale præstationsområde miljø er overensstemmelsen af de mål, som Schweiz har forelagt i FABEC-præstationsplanen, vurderet i henhold til de principper, der er fastsat i punkt 3 i bilag IV til gennemførelsesforordning (EU) nr. 390/2013, idet de respektive FAB-referenceværdier for den horisontale overflyvningsflyveeffektivitet for den faktiske bane, der — såfremt de anvendes — sikrer, at det EU-dækkende præstationsmål opfyldes på EU-plan, er beregnet af netadministratoren og fastsat i netoperationsplanen (2014-2018/2019) i den seneste udgave fra juni 2014 (»netoperationsplan«). Denne vurdering har godtgjort, at disse mål er i overensstemmelse med det relevante EU-dækkende præstationsmål.
            
         
               (7)
            
            
               Kommissionen finder derfor, at målene i den præstationsplan, som Schweiz har udarbejdet for FABEC's vedkommende, er i overensstemmelse med de EU-dækkende præstationsmål på de centrale præstationsområder flyvesikkerhed og miljø. I forhold til alle disse mål er der dermed intet behov for at henstille til, at den berørte nationale tilsynsmyndighed foreslår reviderede mål. Med hensyn til de mål, der er forelagt af Schweiz for de centrale præstationsområder kapacitet og omkostningseffektivitet, som er fastsat i FABEC-præstationsplanen, men som ikke er i overensstemmelse med det relevante EU-dækkende præstationsmål, har Kommissionen afgivet henstillinger om revision af disse mål, således som det er anført i Kommissionens gennemførelsesafgørelse om manglende overensstemmelse for så vidt angår visse mål forelagt af Schweiz.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Udvalget for det Fælles Luftrum —
            
         VEDTAGET DENNE AFGØRELSE:
   Artikel 1
   Præstationsmålene for de centrale præstationsmål flyvesikkerhed og miljø, som Schweiz forelagde i FABEC-præstationsplanen i henhold til forordning (EF) nr. 549/2004 som indarbejdet i aftalen og opført i bilaget, er i overensstemmelse med de EU-dækkende præstationsmål for den anden referenceperiode, der er fastsat i gennemførelsesafgørelse 2014/132/EU.
   Artikel 2
   Denne afgørelse er rettet til Det Schweiziske Forbund.
   
      Udfærdiget i Bruxelles, den 30. juni 2015.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EFT L 114 af 30.4.2002, s. 73.
   
      (2)  EUT L 96 af 31.3.2004, s. 1.
   
      (3)  Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
   
      (4)  Kommissionens gennemførelsesafgørelse 2014/132/EU af 11. marts 2014 om fastsættelse af EU-dækkende præstationsmål for lufttrafikstyringsnet og varslingstærskelværdier for den anden referenceperiode 2015-19 (EUT L 71 af 12.3.2014, s. 20).
   
      BILAG
      
         Præstationsmål for de centrale præstationsområder flyvesikkerhed, miljø, kapacitet og omkostningseffektivitet, som indgår i de nationale planer eller planerne for de funktionelle luftrumsblokke, der er indgivet af Schweiz i henhold til forordning (EF) nr. 549/2004, og som er fundet i overensstemmelse med de EU-dækkende præstationsmål for den anden referenceperiode
      
      DET CENTRALE PRÆSTATIONSOMRÅDE FLYVESIKKERHED
      
         Flyvesikkerhedsforvaltningens effektivitet (Effectiveness of Safety Management — EOSM) og anvendelsen af alvorlighedsklassificeringen er baseret på risikoanalyseværktøjsmetoden
      
      
                  MEDLEMSSTAT
               
               
                  FAB
               
               
                  EOSM
               
               
                  ATM-niveau jord % (RAT)
               
               
                  ATM-niveau generelt % (RAT)
               
            
                   
               
               
                  STATS-niveau
               
               
                  ANSP-niveau
               
               
                  2017
               
               
                  2019
               
               
                  2017
               
               
                  2019
               
            
                   
               
               
                  SC
               
               
                  Andre MO
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
               
                  SMI
               
               
                  RI
               
               
                  ATM-S
               
            
                  Schweiz
               
               
                  FAB EC
               
               
                  C
               
               
                  C
               
               
                  D
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
               
                  100
               
               
                  100
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
            
                  
                     [Belgien]
                  
               
            
                  
                     [Luxemburg]
                  
               
            
                  
                     [Nederlandene]
                  
               
            
                  
                     [Frankrig]
                  
               
            
                  
                     [Tyskland]
                  
               
            Forkortelser:
      
                  »SC«
               
               
                  :
               
               
                  Forvaltningsmålet »flyvesikkerhedskultur«, jf. punkt 1.1, litra a), i afsnit 2 i bilag I til gennemførelsesforordning (EU) nr. 390/2013
               
            
                  »Andre MO«
               
               
                  :
               
               
                  Andre forvaltningsmål end »flyvesikkerhedskultur«, der nævnes i punkt 1.1, litra a), i afsnit 2 i bilag I til gennemførelsesforordning (EU) nr. 390/2013
               
            
                  »RI«
               
               
                  :
               
               
                  Indtrængen på start- og landingsbanen
               
            
                  »SMI«
               
               
                  :
               
               
                  Overskridelser af adskillelsesminima
               
            
                  »ATM-S«
               
               
                  :
               
               
                  ATM-specifikke hændelser
               
            DET CENTRALE PRÆSTATIONSOMRÅDE MILJØ
      
         Horisontal overflyvningsflyveeffektivitet for den faktiske bane
      
      
                  MEDLEMSSTAT
               
               
                  FAB
               
               
                  FAB-MÅL FOR MILJØ
               
            
                  2019
               
            
                  
                     [Belgien/Luxembourg]
                  
               
               
                  FAB EC
               
               
                  2,96 %
               
            
                  
                     [Frankrig]
                  
               
            
                  
                     [Tyskland]
                  
               
            
                  
                     [Nederlandene]
                  
               
            
                  Schweiz